Selvmordsangrep mot moskeer i Sana - IS tar på seg skylden
Selvmordsbomberne slo til under fredagens formiddagsbønn, og ifølge New York Times skal 100 mennesker være såret. 142 mennesker er drept og 351 skal være såret. Sykehus i Sana har nå bedt publikum som har mulighet til å gi blod om å stille seg til rådighet. Bilder fra moskeene viser blodige scener etter at angrepene er over. Noen timer etter angrepet kringkastet terrorgruppen Den islamske staten (IS) at det er de som er de ansvarlige for det blodige attentatet, skriver CBS News.Moskeene som ble angrepet er Al-Badr og Al-Hoshosh. Disse ligger i sentrum av den jemenittiske hovedstaden. Vitner sier til nyhetsbyrået AFP at Al-Badrs moskeen først ble angrepet av en selvmordsbomber inne i selve moskeen. I det folk flyktet ut av moskeen, ble de angrepet av en annen som sto ved portene folk flyktet mot. Angrepet er det dødeligste siden en bilbombe tok livet av 30 personer ved et politiakademi i samme by i januar.Moskeene brukes hovedsakelig av tilhengere av den sjiamuslimske Houti-militsen, som dominerer i landet. Militsen har, sammen med flere andre mindre militsgrupper, den siste tiden forsøkt å sikre seg kontroll i styringen av landet. Både regjeringen og presidenten har meldt avskjed, noe den sjiamuslimske militsen ønsket velkommen. Militsen ligger i krig med al-Qaida på den arabiske halvøy (AQAP), som står sterkt i Jemen. AQAP er gruppen som tok på seg ansvaret for terrorangrepet mot Charlie Hebdo i Paris i januar i år, og det ble tidligere fredag spekulert i om AQAP kunne stå bak moské-angrepet.Utenriksminister Børge Brende (H) fordømmer angrepet mot to sunnimuslimske moskeer i Sana i Jemen. Ekstremistgruppen Den islamske staten (IS, også kjent som ISIL), har tatt på seg ansvaret for angrepet, som krevde minst 142 menneskeliv. – Hvis det medfører riktighet at ISIL står bak også dette angrepet, bekrefter det erfaringene fra Nord-Afrika om at organisasjonen representerer en betydelig fare også utenfor sine kjerneområder i Syria og Irak, sier Brende til NTB. Bakgrunn: Slik ble Jemen en yngleplass for terrorister (VG/NTB)
Antall drepte i terroren mot to moskeer i Sana i Jemen stiger og stiger. IS hevder å stå bak tragedien.